23.3.2023
SK
Úradný vestník Európskej únie
C 107/75
— logo označenia „CHZO Carota Novella di Ispica“ spolu so slovami „určené pre kategóriu IV“, — názov, obchodné meno, adresa výrobného podniku a baliarne, — príslušná trieda akosti.
Mrkva s „CHZO Carota Novella di Ispica“ umiestnená na trh na priamu spotrebu (kategória IV) musí mať na štítku okrem informácií v súlade s právnymi požiadavkami aj európsky symbol CHZO a logo „CHZO Carota Novella di Ispica“, ktorých veľkosť nesmie byť menšia ako akékoľvek iné údaje na obale.
Akýkoľvek ďalší opis, ktorý nie je výslovne povolený, je zakázaný.
Povoľuje sa však uvádzať mená, spoločnosti alebo súkromné značky, pokiaľ nemajú pochvalný význam a neuvádzajú spotrebiteľa do omylu.
Logo výrobku „Carota Novella di Ispica“ tvorí grafický znak znázorňujúci mrkvu, nad ktorým sa nachádza nepravidelný trojuholník, ktorého vrchol je obrátený smerom nadol.
Grafický znak je umiestnený naľavo od textu „Carota Novella di Ispica“.
Veľké „N“ slova „Novella“ pretína obrys mrkvy zhruba v polovici výšky, zatiaľ čo text „di Ispica“ je umiestnený pod slovom „Novella“.
Všetky písmená sú zelené.
Písmená sú zaoblené.
4.
Stručné vymedzenie zemepisnej oblasti Oblasť pestovania mrkvy „Carota Novella di Ispica“ zahŕňa obce do nadmorskej výšky 550 m v týchto provinciách: provincia Ragusa: obce Acate, Chiaramonte Gulfi, Comiso, Ispica, Modica, Pozzallo, Ragusa, Santa Croce Camerina, Scicli a Vittoria, provincia Siracusa: obce Noto, Pachino, Portopalo di Capo Passero a Rosolini, provincia Catania: obec Caltagirone, provincia Caltanissetta: obec Niscemi.
5.
Súvislosť so zemepisnou oblasťou Uznanie chráneného zemepisného označenia „Carota Novella di Ispica“ je opodstatnené skorým zberom tohto produktu.
Obdobie produkcie mrkvy „Carota Novella di Ispica“ charakterizujú priaznivé pôdne a klimatické podmienky.
Produkt „Carota Novella di Ispica“ je skorá mrkva („novella“), ktorá dosahuje obchodnú zrelosť už od začiatku februára (1. februára) a predáva sa až do začiatku júna (15. júna).
Ide teda o skorý, typický sicílsky produkt, ktorý je úzko spojený s územím pestovania.
Navyše sa mrkva „Carota Novella di Ispica“ predáva v zimnom až jarnom období a vyznačuje sa organoleptickými vlastnosťami, ktoré sú typické pre čerstvý produkt, ako je chrumkavosť, intenzívna chuť a bylinná aróma.
Oblasť pestovania mrkvy „Carota Novella di Ispica“ sa vyznačuje vyššími zimnými priemernými teplotami, vyšším počtom hodín slnečného svitu a úrodnou pôdou.
Kvalitatívne parametre a osobitý cyklus produkcie sú úzko spojené s fyzikálnymi a biochemickými vlastnosťami; vďaka ich vzájomnému pôsobeniu je územie okolo oblasti Ibla (na juhovýchode Sicílie) dôležitým harmonickým systémom, ktorý je schopný ich zdôrazniť a charakterizovať.